જે ઈમારતમાં આ આતંકીઓ છૂપાયેલા હતા તેમાં લગભગ ૫૦ રૂમ છે. જ્યારે શૌચાલયો અને નાના રૂમો સંખ્યાબંધ હતા. હુમલો થયો તે વખતે ઈમારતમાં લગભગ ૧૫૦ લોકો હતા. તેમને સહિસલામત બહાર કાઢવાની બાબત જવાનોની પ્રાથમિકતા હતી. સીઆરપીએફના મહાનિદેશક પ્રકાશ મિશ્રાએ જણાવ્યું હતું કે આ હુમલામાં લશ્કર-એ-તોયબાનો હાથ છે. તેમણે કહ્યું કે પ્રાથમિક તપાસથી જાણવા મળે છે કે લશ્કર-એ-તોયબાએ આ હુમલાને અંજામ આપ્યો હતો.